Document ID: 32013D0177

A BIZOTTSÁG VÉGREHAJTÁSI HATÁROZATA
(2013. április 10.)
Spanyolország egyes régióinak hivatalosan brucellózistól (B. melitensis) mentesnek nyilvánítása tekintetében a 93/52/EGK határozat II. mellékletének módosításáról, valamint Spanyolország egyes régióinak hivatalosan brucellózistól mentesnek, Olaszország és Lengyelország egyes régióinak hivatalosan a szarvasmarhák enzootikus leukózisától mentesnek nyilvánítása tekintetében a 2003/467/EK határozat II. és III. mellékletének módosításáról
(az értesítés a C(2013) 1951. számú dokumentummal történt)
(EGT-vonatkozású szöveg)
(2013/177/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a szarvasmarhafélék és a sertések Közösségen belüli kereskedelmét érintő állat-egészségügyi problémákról szóló, 1964. június 26-i 64/432/EGK tanácsi irányelvre (1) és különösen annak A. melléklete II. 7. pontjára és D. melléklete I. E. pontjára,
tekintettel a juh- és kecskefélék Közösségen belüli kereskedelmére irányadó állat-egészségügyi feltételekről szóló, 1991. január 28-i 91/68/EGK tanácsi irányelvre (2) és különösen annak A. melléklete 1. fejezetének II. szakaszára,
mivel:
(1)
A 91/68/EGK irányelv meghatározza a juh- és kecskefélék Unión belüli kereskedelmére irányadó állat-egészségügyi feltételeket. Meghatározza a tagállamok vagy azok régiói hivatalosan brucellózismentesnek való nyilvánításához szükséges feltételeket.
(2)
Az egyes tagállamok vagy régiók brucellózisra (B. melitensis) vonatkozó követelményeknek való megfelelősége rögzítéséről és hivatalosan brucellózismentes tagállammá, illetve régióvá nyilvánításáról szóló, 1992. december 21-i 93/52/EGK bizottsági határozat (3) II. melléklete felsorolja a tagállamok azon régióit, melyeket a 91/68/EGK irányelvnek megfelelően hivatalosan brucellózistól (B. melitensis) mentesnek nyilvánítottak.
(3)
Spanyolország olyan dokumentumokat nyújtott be a Bizottsághoz, amelyek alapján megállapítható, hogy Asztúria, Kantábria, Kasztília és León, Galícia, valamint Baszkföld autonóm körzetek esetében teljesülnek azok a feltételek, amelyek alapján a 91/68/EGK irányelvnek megfelelően hivatalosan brucellózistól (B. melitensis) mentesnek nyilváníthatók.
(4)
A Spanyolország által benyújtott dokumentáció értékelését követően hivatalosan brucellózistól (B. melitensis) mentesnek kell nyilvánítani Asztúria, Kantábria, Kasztília és León, Galícia, valamint Baszkföld autonóm körzeteket.
(5)
A 93/52/EGK határozat II. mellékletében a Spanyolországra vonatkozó bejegyzést ezért ennek megfelelően módosítani szükséges.
(6)
A 64/432/EGK irányelv a szarvasmarhák és sertések Unión belüli kereskedelmére vonatkozik. Meghatározza az ahhoz szükséges feltételeket, hogy egy tagállamot vagy annak egy régióját a szarvasmarha-állományokat illetően hivatalosan tuberkulózismentesnek, hivatalosan brucellózismentesnek, illetve hivatalosan enzootikus szarvasmarha-leukózistól mentesnek lehessen nyilvánítani.
(7)
Az egyes tagállamok vagy a tagállamok egyes régiói szarvasmarha-állományainak hivatalosan tuberkulózismentes, brucellózismentes és szarvasmarhák enzootikus leukózisától mentes státusa megállapításáról szóló, 2003. június 23-i 2003/467/EK bizottsági határozat (4) mellékletei felsorolják azon tagállamokat és régiókat, amelyek hivatalosan tuberkulózistól, brucellózistól, illetve a szarvasmarhák enzootikus leukózisától mentesnek minősülnek.
(8)
Spanyolország olyan dokumentumokat nyújtott be a Bizottsághoz, amelyek alapján megállapítható, hogy a Baleár-szigetek, Baszkföld, Murcia, valamint La Rioja autonóm körzetek esetében teljesülnek azok a feltételek, amelyek alapján a 64/432/EGK irányelvnek megfelelően hivatalosan brucellózistól (B. melitensis) mentesnek nyilváníthatók.
(9)
A Spanyolország által benyújtott dokumentáció értékelését követően a Baleár-szigetek, Baszkföld, Murcia, valamint La Rioja autonóm körzeteket hivatalosan brucellózistól (B. melitensis) mentesnek kell nyilvánítani.
(10)
Olaszország olyan dokumentumokat nyújtott be a Bizottsághoz, amelyek alapján megállapítható, hogy Benevento tartomány esetében teljesülnek azok a feltételek, amelyek alapján a 64/432/EGK irányelvnek megfelelően hivatalosan a szarvasmarhák enzootikus leukózisától mentesnek nyilvánítható.
(11)
Az Olaszország által benyújtott dokumentáció értékelését követően Benevento tartományt hivatalosan a szarvasmarhák enzootikus leukózisától mentes régiónak kell nyilvánítani.
(12)
Lengyelország olyan dokumentumokat nyújtott be a Bizottsághoz, amelyek alapján megállapítható, hogy a Pomerániai és Nagy-lengyelországi vajdaságban 24 közigazgatási régió (powiat) esetében teljesülnek azok a feltételek, amelyek alapján a 64/432/EGK irányelvnek megfelelően hivatalosan a szarvasmarhák enzootikus leukózisától mentesnek nyilváníthatók.
(13)
A Lengyelország által benyújtott dokumentáció értékelését követően az érintett régiókat hivatalosan a szarvasmarhák enzootikus leukózisától mentesnek kell nyilvánítani.
(14)
Ezért a 2003/467/EK határozat II. és III. mellékletét ennek megfelelően módosítani szükséges.
(15)
Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 93/52/EGK határozat II. melléklete e határozat I. mellékletének megfelelően módosul.
2. cikk
A 2003/467/EK határozat II. és III. melléklete e határozat II. mellékletének megfelelően módosul.
3. cikk
Ennek a határozatnak a tagállamok a címzettjei.
Kelt Brüsszelben, 2013. április 10-én.

Labels: 18
6